DOLOŽKA ZLUČITEĽNOSTI

návrhu zákona s právom Európskej únie



1. Navrhovateľ zákona:
Vláda Slovenskej republiky.

2. Názov návrhu zákona:
Návrh zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa menia a dopĺňajú niektoré zákony.

3. Predmet návrhu zákona je upravený v práve Európskej únie:

a) v primárnom práve

· čl. 106, čl. 110 až 114, čl. 349 a 355 ods. 1 Zmluvy o fungovaní Európskej únie (Ú. v. EÚ C 202, 7.6.2016),
· čl. 52 Zmluvy o Európskej únii (Ú. v. EÚ C 202, 7.6.2016).

b) v sekundárnom práve

· smernica Rady (EÚ) 2025/516 z 11. marca 2025, ktorou sa mení smernica 2006/112/ES, pokiaľ ide o pravidlá DPH pre digitálny vek (Ú. v. EÚ L, 2025/516, 25.3.2025), gestor: zatiaľ nebol určený,

· smernica Komisie (EÚ) 2025/1442 z 18. júla 2025, ktorou sa mení smernica 2006/111/ES, pokiaľ ide o vykazovacie povinnosti (Ú. v. EÚ L, 2025/1442, 21.7.2025), gestor: zatiaľ nebol určený,

· smernica Európskeho parlamentu a Rady 2014/55/EÚ zo 16. apríla 2014 o elektronickej fakturácii vo verejnom obstarávaní (Ú. v. EÚ L 133, 06.05.2014), gestor: MF SR, spolugestor: UVO,

· smernica Rady 2010/45/EÚ z 13. júla 2010, ktorou sa mení a dopĺňa smernica 2006/112/ES o spoločnom systéme dane z pridanej hodnoty, pokiaľ ide o pravidlá fakturácie (Ú. v. EÚ L 189, 22.7.2010), gestor: MF SR, 

· smernica Rady 2006/112/ES z  28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006) v platnom znení, gestor: MF SR,

· smernica Komisie 2006/111/ES zo 16. novembra 2006 o transparentnosti finančných vzťahov členských štátov a verejných podnikov a o finančnej transparentnosti v niektorých podnikoch (kodifikované znenie) (Ú. v. EÚ L 318, 17.11.2006) v platnom znení, gestor: MFSR,

· vykonávacie nariadenie Komisie (EÚ) 2024/2952 z 29. novembra 2024, ktorým sa stanovuje spoločný vzor a elektronické formáty na podávanie správ na účely uplatňovania smernice Európskeho parlamentu a Rady 2013/34/EÚ, pokiaľ ide o informácie, ktoré sa majú predkladať v správach s informáciami o dani z príjmov (Ú. v. EÚ L, 2024/2952, 2. 12. 2024) v platnom znení, gestor: MF SR, 

· delegované nariadenie Komisie (EÚ) 2019/815 zo 17. decembra 2018, ktorým sa dopĺňa smernica Európskeho parlamentu a Rady (EÚ) 2004/109/ES, pokiaľ ide o regulačné technické predpisy o špecifikácii jednotného elektronického formátu vykazovania (Ú. v. EÚ L 143, 29.5.2019) v platnom znení, gestori: MF SR, NBS,

· [bookmark: _Hlk203470742]vykonávacie rozhodnutie Komisie (EÚ) 2017/1870 zo 16. októbra 2017 o uverejnení odkazu na európsku normu pre elektronickú fakturáciu a zoznamu syntaxí podľa smernice Európskeho parlamentu a Rady 2014/55/EÚ (Ú. v. EÚ L 266, 17. 10. 2017) gestori: MF SR, ÚVO,

· [bookmark: _Hlk203471396]nariadenie Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (Ú. v. EÚ L 257, 28. 8. 2014) v platnom znení, gestori: NBÚ, MF SR, MV SR,


c) v judikatúre  Súdneho dvora Európskej únie:     

· rozsudok Súdneho dvora vo veci C-171/23, UP CAFFE d.o.o. proti Ministarstvo financija Republike Hrvatske , [2024].

Výrok rozsudku:
„Smernica Rady 2006/112/ES z 28. novembra 2006 o spoločnom systéme dane z pridanej hodnoty, zmenená smernicou Rady (EÚ) 2016/856 z 25. mája 2016 v spojení so zásadou zákazu zneužívajúcich konaní sa má vykladať v tom zmysle, že ak sa preukáže, že založenie spoločnosti predstavuje zneužívajúce konanie s cieľom zachovať si výhody systému oslobodenia od dane z pridanej hodnoty stanoveného v článku 287 bode 19 tejto smernice 2006/112 v súvislosti s činnosťou, ktorú predtým vykonávala na základe tohto systému iná spoločnosť, uvedená smernica 2006/112 ukladá, že takto založená spoločnosť nemôže využívať uvedený systém, a to ani v prípade neexistencie osobitných ustanovení, ktoré by vo vnútroštátnom právnom poriadku zakotvovali zákaz takýchto zneužívajúcich konaní.“.
· rozsudok Súdneho dvora vo veci C‑624/23, SEM Remont“ EOOD proti Direktor na Direkcija „Obžalvane i danăčno‑osiguritelna praktika“ Varna pri Centralno upravlenie na Nacionalnata agencija za prichodite, [2024].
Výrok rozsudku:
„1. Smernica Rady 2006/112/ES z 28. novembra 2006 o spoločnom systéme dane z pridanej hodnoty, zmenená smernicou Rady 2010/45/EÚ z 13. júla 2010, sa má vykladať v tom zmysle, že: nebráni právnej úprave členského štátu, podľa ktorej príjemca dodania podliehajúceho dani z pridanej hodnoty (DPH) nemá právo na odpočítanie tejto dane, ktoré je stanovené touto smernicou, v prípade, že si dodávateľ po prvé nesplnil svoju povinnosť, ktorú stanovuje táto právna úprava, podať žiadosť o registráciu na účely DPH a príjemcovi vystavil faktúry, v ktorých nebola uvedená DPH, a po druhé v priebehu daňovej kontroly vyhotovil zápisnicu, v ktorej je táto DPH uvedená a v ktorej je tento dodávateľ označený aj ako príjemca tohto dodania.
2.  Smernica 2006/112, zmenená smernicou 2010/45/EÚ, a zásada neutrality dane z pridanej hodnoty sa majú vykladať v tom zmysle, že: nebránia právnej úprave členského štátu, ktorá vylučuje možnosť opraviť faktúru v prípade, že po prvé na faktúre, ktorú dodávateľ odovzdal príjemcovi dodania podliehajúceho DPH, táto daň nebola uvedená, a po druhé pri daňovej kontrole u tohto dodávateľa tento dodávateľ vyhotovil zápisnicu, v ktorej DPH je uvedená a v ktorej je daný dodávateľ označený aj ako príjemca tohto dodania.“.

· rozsudok Súdneho dvora vo veci C‑429/23, NARE‑BG“ ЕООD proti Direktor na Direkcija „Obžalvane i danăčno‑osiguritelna praktika“ – Varna pri Centralno upravlenie na Nacionalnata agencija za prichodite, [2024].
Výrok rozsudku:
„Článok 184 smernice Rady 2006/112/ES  z 28. novembra 2006 o spoločnom systéme dane z pridanej hodnoty, zmenenej smernicou Rady 2010/45/EÚ z 13. júla 2010, v spojení s článkom 186 smernice 2006/112, zmenenej smernicou 2010/45, ako aj zásady ekvivalencie, efektivity a neutrality dane z pridanej hodnoty (DPH), sa majú vykladať v tom zmysle, že: nebránia vnútroštátnej právnej úprave a správnej praxi, podľa ktorých sa zdaniteľnej osobe odoprie právo na odpočítanie DPH zaplatenej na vstupe pred jej registráciou na účely DPH, z dôvodu, že požiadala o toto odpočítanie po uplynutí prekluzívnej lehoty stanovenej uplatniteľnou vnútroštátnou právnou úpravou prostredníctvom daňového priznania, ktorého cieľom bolo opraviť daňové priznanie k DPH podané pred uplynutím tejto lehoty, bez ohľadu na okolnosť, že vnútroštátne opatrenia súvisiace s pandémiou COVID‑19 boli prijaté s cieľom predĺžiť lehoty na podanie daňového priznania a zaplatenie niektorých daní, pričom DPH medzi tieto dane nepatrí.“.

4. Záväzky Slovenskej republiky vo vzťahu k Európskej únii:

a) Lehota na prebratie smernice 2006/112/ES v platnom znení bola stanovená do 1.1.2008.

Lehota na prebratie smernice 2010/45/EÚ bola stanovená do 31. decembra 2012. Tieto ustanovenia uplatňujú od 1. januára 2013. 

Lehota na prebratie smernice (EÚ) 2025/516 bola fakultatívne stanovená pri článku 1 ods. 2 a 3 od 14.4.2025, obligatórne stanovená pri článku 2 do 31.12.2026. Tieto opatrenia sa uplatňujú od 1. januára 2027. 
Pri článku 3 je lehota stanovená do 30. júna 2028. Tieto opatrenia  sa uplatňujú od 1. júla 2028. Odchylne od druhého pododseku tohto odseku členské štáty uplatňujú opatrenia potrebné na dosiahnutie súladu s článkom 3 bodom 1 najskôr od 1. júla 2028 a najneskôr od 1. januára 2030.
Pri článku 4 do 30. júna 2029. Tieto opatrenia sa uplatňujú od 1. júla 2029.
Pri článku 5 do 30. júna 2030. Tieto opatrenia sa uplatňujú od 1. júla 2030.

Lehota na prebratie smernice 2014/55/EÚ bola stanovená do 27.11.2018. Členské štáty najneskôr do 18 mesiacov od uverejnenia odkazu na európsku normu pre elektronickú fakturáciu v Úradnom vestníku Európskej únie prijmú, uverejnia a uplatnia ustanovenia potrebné na dosiahnutie súladu s povinnosťou uvedenou v článku 7 spočívajúcou v prijímaní a spracovaní elektronických faktúr. Členské štáty môžu predĺžiť lehotu na začatie tohto uplatňovania uvedenú v prvom pododseku, pokiaľ ide o ich verejných obstarávateľov a obstarávateľov na nižšej ako ústrednej úrovni, najviac na 30 mesiacov od uverejnenia odkazu na európsku normu pre elektronickú fakturáciu v Úradnom vestníku Európskej únie.

Lehota na prebratie smernice (EÚ) 2025/1442 nie je stanovená.

b) Proti Slovenskej republike nebolo začaté konanie v rámci „EÚ Pilot“, ani nebol začatý postup EK ako aj nebolo začaté konanie Súdneho dvora EÚ proti SR podľa čl. 258 až 260 Zmluvy o fungovaní Európskej únie.

c) [bookmark: _Hlk204159295]Smernica 2006/112/ES v platnom znení je prebratá do zákona č. 222/2004 Z. z. o dani z pridanej hodnoty v znení neskorších predpisov a do zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov.
Smernica Rady 2010/45/EÚ je prebratá do zákona č. 222/2004 Z. z. o dani z pridanej hodnoty v znení neskorších predpisov.
Smernica (EÚ) 2025/516 bude prebratá do zákona č. 222/2004 Z. z. o dani z pridanej hodnoty v znení neskorších predpisov.
Smernica 2014/55/EÚ je prebratá do zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov a do zákona č. 343/2015 o verejnom obstarávaní a o zmene a doplnení niektorých zákonov v znení neskorších predpisov. 
Smernica (EÚ) 2025/1442 bude prebratá do zákona č. 431/2002 Z. z. o účtovníctve v znení neskorších predpisov.

5. Návrh zákona je zlučiteľný s právom Európskej únie:

a) úplne.

